लोकसभा में कार्यस्थगन प्रस्ताव ध्वनिमत से नामंजूर  
काले धन के मुद्दे पर विपक्षी पार्टी बीजेपी के नेता लाल कृष्ण आडवाणी का कार्य स्थगन प्रस्ताव लोकसभा में ध्वनिमत से नामंजूर हो गया।
भारतीय जनता पार्टी (भाजपा) की ओर से काले धन के मुद्दे पर लाया गया कार्य स्थगन प्रस्ताव बुधवार को ध्वनि मत से गिर गया।  भाजपा की ओर से उसके वरिष्ठ नेता लालकृष्ण आडवाणी ने यह प्रस्ताव रखा था, जिस पर तकरीबन छह घंटे तक बहस हुई।  यह प्रस्ताव विदेशी बैंकों में अवैध रूप से जमा कराए गए धन से पैदा हो रही स्थिति और दोषी व्यक्तियों के खिलाफ की गई कार्रवाई के सम्बंध में था।  बहस के बाद सदन में मौजूद अधिकांश सदस्यों ने प्रस्ताव को ध्वनि मत से खारिज कर दिया।